Ահա ձեզ առաջին պատասխանը, մենք ապրում ենք տխրահռչակ տղամարդկանց աշխարհում: Դա այն աշխարհն է, որը բերել է մեր մոլորակը և մարդկությունն այս խայտառակ իրավիճակի՝ պատերազմների, վախի ու բռնության գիրկը: Միշտ չէ, որ դա այդպես էր, մայրիշխանության տապալումից հետո տղամարդիկ մոտավորապես 8-10 հազար տարի առաջ իրականացրեցին մարդկային պատմության մեջ ամենահին ու ամենասարսափելի դավադրությունը, դա դավադրություն էր կնոջ դեմ: Եվ հիմա այդ դավադրության հետ մենք գործ ունենք: Այսինքն՝ երբ տղամարդը ծեծում է կնոջը, դա շատ հաճելի է նայել շատ շատերի համար, տղամարդկանց համար, որովհետև նրանք դրանով իրենց զգում են ավելի տղամարդ, որքան էլ դա անհեթեթ է, որովհետև իրական տղամարդու իրական առաքելությունն այս կյանքում կնոջը պաշտպանելն է, որովհետև կինը դա կյանք է: Բավական մեծ թվով կանայք կան, հատկապես հասուն հասակի, և նրանց մեջ ամենասարսափելի հատվածը հայ ազգի սկեսուրներն են: Եթե ամբողջ աշխարհում զոքանչներն են համարվում անեծք, մեր ազգի անեծքը սկեսուրներն են, որոնք իրենք դժբախտ են եղել և անպայման ուզում են նման կյանք ապահովել նաև սեփական հարսների համար: Հաջորդ պատճառն այն է, որ հասարակությունը վախեցած է: